ประกาศกระทรวงคมนาคมประกาศกระทรวงคมนาคมเรื่อง หลักเกณฑ์ วิธีการและเงื่อนไขการผ่อนผันการงดรับจดทะเบียนรถยนต์สามล้อส่วนบุคคลพ.ศ. ๒๕๕๙ ตามที่ได้มีประกาศกระทรวงคมนาคมเรื่อง หลักเกณฑ์ วิธีการ และเงื่อนไขการจดทะเบียนรถยนต์สามล้อส่วนบุคคล ลงวันที่๑๓ พฤศจิกายน พ.ศ. ๒๕๕๘ ไว้แล้ว นั้นโดยที่ปรากฏข้อเท็จจริงว่าข้อกำหนดเกี่ยวกับความจุกระบอกสูบของรถยนต์สามล้อที่จะได้รับผ่อนผันการงดรับจดทะเบียนเกิดข้อจำกัดต่อผู้ผลิตซึ่งนำเครื่องยนต์รถจักรยานยนต์มาผลิตเป็นรถยนต์สามล้อโดยเฉพาะที่มีความมั่นคงแข็งแรงโดยมิได้ดัดแปลงมาจากรถจักรยานยนต์(รถสกายแลป) ไม่สามารถนำรถดังกล่าวมาจดทะเบียนได้สมควรแก้ไขปรับปรุงเสียใหม่ให้มีความเหมาะสมยิ่งขึ้นอาศัยอำนาจตามความในข้อ ๒วรรคสอง แห่งกฎกระทรวง ฉบับที่ ๙ (พ.ศ. ๒๕๓๕) ออกตามความในพระราชบัญญัติรถยนต์พ.ศ. ๒๕๒๒ กระทรวงคมนาคมออกประกาศกำหนดหลักเกณฑ์ วิธีการ และเงื่อนไขการผ่อนผันการงดรับจดทะเบียนรถยนต์สามล้อส่วนบุคคลไว้ดังต่อไปนี้ข้อ๑ ให้ยกเลิกประกาศกระทรวงคมนาคมเรื่อง หลักเกณฑ์ วิธีการ และเงื่อนไขการจดทะเบียนรถยนต์สามล้อส่วนบุคคล ลงวันที่๑๓ พฤศจิกายน พ.ศ. ๒๕๕๘ข้อ๒ ในประกาศนี้รถยนต์สามล้อส่วนบุคคล หมายความว่า รถยนต์สามล้อนั่งส่วนบุคคลและรถยนต์สามล้อบรรทุกส่วนบุคคลแบบใช้เพลาขับเคลื่อนมีความกว้างไม่เกิน ๒ เมตร ความยาวไม่เกิน ๔ เมตร ความสูงไม่เกิน ๒ เมตรเครื่องยนต์ต้องมีความจุในกระบอกสูบรวมกันไม่ต่ำกว่า ๑๒๕ ลูกบาศก์เซนติเมตร แต่ไม่เกิน๖๖๐ ลูกบาศก์เซนติเมตร โดยต้องมีกำลังสุทธิ (Net Power) ของเครื่องยนต์หรือกำลังพิกัดต่อเนื่องสูงสุด (Maximum Continuous Rated Power)ของมอเตอร์ไฟฟ้าไม่น้อยกว่า ๔ กิโลวัตต์สามารถขับเคลื่อนรถให้มีความเร็วสูงสุดไม่น้อยกว่า ๔๕ กิโลเมตรต่อชั่วโมงและต้องสามารถขับเคลื่อนรถในขณะที่มีน้ำหนักรถรวมน้ำหนักบรรทุก (Gross Vehicle Weight) ตามที่ผู้ผลิตกำหนดด้วยความเร็วสูงสุดได้ต่อเนื่องเป็นเวลาไม่น้อยกว่า๓๐ นาที และต้องได้รับความเห็นชอบจากกรมการขนส่งทางบก ทั้งนี้ไม่หมายความรวมถึงรถยนต์สามล้อที่มีการดัดแปลง โดยใช้โครงรถจักรยานยนต์หรือแปรสภาพมาจากรถจักรยานยนต์(รถสกายแลป)ข้อ ๓ หลักเกณฑ์การผ่อนผันการงดรับจดทะเบียนรถยนต์สามล้อส่วนบุคคลมีดังต่อไปนี้(๑)มีเหตุผล ความจำเป็น และความสม่ำเสมอในการใช้รถยนต์สามล้อส่วนบุคคล(๒)ไม่มีรถลักษณะอื่นที่เหมาะสมในการขนส่งสินค้าหรือคนโดยสาร หรือมีแต่ไม่เพียงพอแก่ความจำเป็น(๓)รถที่ผลิต นำเข้า หรือสร้างประกอบรายคันต้องมีหนังสือรับรองความมั่นคงแข็งแรงของรถจากผู้ซึ่งมีคุณวุฒิไม่ต่ำกว่าปริญญาตรีสาขาวิศวกรรมเครื่องกลหรือวิศวกรรมยานยนต์และได้รับใบอนุญาตเป็นผู้ประกอบวิชาชีพวิศวกรรมควบคุมประเภทสามัญวิศวกรหรือวุฒิวิศวกร(๔) ต้องพ่นสีของรถยนต์สามล้อที่จะจดทะเบียนโดยไม่เป็นสีเดียวหรือคล้ายกับสีของรถยนต์รับจ้างสามล้อในเขตจังหวัดเดียวกันและจะต้องมีสีที่แตกต่างจากสีของรถยนต์รับจ้างสามล้ออย่างชัดเจน(๕)พ่นข้อความดังต่อไปนี้ด้วยสีที่ตัดกับสีของตัวรถให้ปรากฏประจำรถทุกคันไว้ที่ด้านข้างของตัวรถด้านนอกทั้งสองข้างในบริเวณที่สามารถมองเห็นข้อความดังกล่าวได้ชัดเจนดังต่อไปนี้(ก)กรณีเป็นรถยนต์สามล้อส่วนบุคคลของบุคคลธรรมดา(ข)กรณีเป็นรถยนต์สามล้อส่วนบุคคลของนิติบุคคลข้อ๔ การพิจารณาอนุญาตให้จดทะเบียนรถยนต์สามล้อส่วนบุคคลแบ่งออกเป็น ๒ กรณี ดังต่อไปนี้(๑)กรณีพิจารณาอนุญาตโดยไม่ต้องขอรับความเห็นชอบจากอธิบดีกรมการขนส่งทางบกก่อน ได้แก่รถยนต์สามล้อของนิติบุคคล ดังต่อไปนี้(ก)ส่วนราชการ องค์กรตามรัฐธรรมนูญ องค์กรปกครองส่วนท้องถิ่นองค์การมหาชนและหน่วยงานอื่นของรัฐตามที่กำหนดไว้ในกฎกระทรวงที่ออกตามมาตรา ๙ (๓)แห่งพระราชบัญญัติรถยนต์ พ.ศ. ๒๕๒๒ ทั้งนี้เฉพาะรถที่มิได้ใช้ในทางการค้าหรือหากำไร(ข)มหาวิทยาลัย และสถาบันอุดมศึกษาของรัฐ หรือโรงเรียนที่จะต้องมีรถไว้เพื่อประกอบการศึกษา(ค)รัฐวิสาหกิจ(ง)สภากาชาดไทย หรือสถานพยาบาลตามกฎหมายว่าด้วยสถานพยาบาล(จ) องค์การระหว่างประเทศหรือทบวงการชำนัญพิเศษแห่งสหประชาชาติ ซึ่งประจำอยู่ในประเทศไทย(ฉ)วัด มูลนิธิ มัสยิด หรือมิซซังทั้งนี้ให้พิจารณาอนุญาตได้นิติบุคคลละไม่เกิน ๑๐ คันโดยให้นับรวมจำนวนรถยนต์สามล้อส่วนบุคคลที่จดทะเบียนไว้แล้วด้วย(๒)กรณีพิจารณาอนุญาตโดยต้องขอรับความเห็นชอบจากอธิบดีกรมการขนส่งทางบกก่อน ได้แก่รถยนต์สามล้อของบุคคลธรรมดา บุคคลในคณะผู้แทนทางการทูต คณะผู้แทนทางกงสุลและของนิติบุคคล ดังต่อไปนี้(ก)นิติบุคคลตาม (๑) ที่มีจำนวนรถยนต์สามล้อเกินกว่า ๑๐ คัน(ข)นิติบุคคลอื่นนอกจากที่กำหนดไว้ใน (๑)ข้อ ๕[๑] ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๔ธันวาคม พ.ศ. ๒๕๕๙ออมสิน ชีวะพฤกษ์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมวริญา/ปริยานุช/จัดทำ๑๓ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐ ง/หน้า ๒๒/๑๑ มกราคม ๒๕๖๐